Author: mm
Last saved by: spano
Company: MPSVR SR

Doložka finančných, ekonomických, environmentálnych vplyvov a vplyvov na zamestnanosť

Prvá časť: odhad dopadov na verejné financie 
	 
	Na základe uskutočneného prieskumu ekonomických dôsledkov súvisiacich s realizáciou návrhu nariadenia vlády sa nepredpokladajú nároky na štátny rozpočet.

	Návrh nariadenia vlády nemá ekonomický dopad na rozpočet štátnych fondov, obcí, vyšších územných celkov, Sociálnej poisťovne, zdravotných poisťovní, Národného úradu práce, Fondu národného majetku SR a Slovenského pozemkového fondu.

Druhá časť: odhad dopadov na obyvateľov, hospodárenie podnikateľskej sféry a iných    právnických osôb

         Realizáciou návrhu nariadenia vlády sa zvýši bezpečnosť a ochrana zdravia zamestnancov pri práci vo výškach, zníži sa počet pracovných úrazov spôsobených najmä pádom z výšky, čím sa  znížia aj náklady potrebné na reparáciu ich následkov.

	Predpokladá sa, že implementácia návrhu nariadenia vlády si vyžiada náklady v podnikateľských subjektoch vo výške cca 200 mil. Sk.

Tretia časť: odhad dopadov na životné prostredie

	S realizáciou opatrení podľa  návrhu nariadenia vlády nie sú spojené dopady na životné prostredie.

Štvrtá časť: odhad dopadov na zamestnanosť

	Návrh nariadenia vlády nemá dopad na zamestnanosť.